stanford-oval/wikipedia huggingface dataset:
สโมสรฟุตบอลเอซีดีซี

| --- | --- |

ชื่อเต็ม: สโมสรฟุตบอลเอซีดีซี
ฉายา: พระรามแผลงศร (Rama Shoot an Arrow)
ก่อตั้ง: พ.ศ. 2561
สนาม: แบทเทิลชิพสเตเดียม จังหวัดชลบุรี ประเทศไทย
Ground พิกัด: 12°39′39″N 100°55′24″E﻿ / ﻿12.660831°N 100.923259°E﻿ / 12.660831; 100.923259
เจ้าของ: หน่วยบัญชาการต่อสู้อากาศยานและรักษาฝั่ง
ประธาน: นาวาเอก สุรวงศ์ วงศ์วานิช
หัวหน้าผู้ฝึกสอน: พันจ่าเอก สุรกิจ เทพมณี
ลีก: ไทยลีก 3
2566–67: ไทยลีก 3 โซนภาคตะวันออก, อันดับที่ 10
เว็บไซต์: เว็บไซต์สโมสร
สโมสรฟุตบอลเอซีดีซี เป็นสโมสรฟุตบอลอาชีพในประเทศไทย ภายใต้การดูแลของหน่วยบัญชาการต่อสู้อากาศยานและรักษาฝั่ง กองทัพเรือไทย ซึ่งตั้งอยู่ที่อำเภอสัตหีบ จังหวัดชลบุรี ประเทศไทย ปัจจุบันแข่งขันอยู่ในไทยลีก 3 โซนภาคตะวันออก
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2562 | ไทยแลนด์ อเมเจอร์ลีกโซนภาคตะวันออก | 7 | 5 | 2 | 0 | 24 | 8 | 17 | ชนะเลิศ | ไม่ได้เข้าร่วม | ไม่ได้สามารถเข้าร่วม | – |  |  |
| 2562 | ไทยแลนด์ อเมเจอร์ลีกรอบชิงแชมป์ประเทศไทยโซนตอนบน | 2 | 1 | 0 | 1 | 4 | 3 | 3 | อันดับที่ 2 | ไม่ได้เข้าร่วม | ไม่ได้สามารถเข้าร่วม | – |  |  |
| 2563–64 | ไทยลีก 3โซนภาคตะวันออก | 16 | 4 | 3 | 9 | 15 | 22 | 15 | อันดับที่ 9 | ไม่ได้เข้าร่วม | ไม่ได้เข้าร่วม | – |  อนุชา ผาสุโพธิ์ | 4 |
| 2564–65 | ไทยลีก 3โซนภาคตะวันออก | 22 | 8 | 8 | 6 | 30 | 33 | 32 | อันดับที่ 7 | ไม่ได้เข้าร่วม | รอบเพลย์ออฟ | – |  ณัชพล จิตต์เกษม | 7 |
| 2565–66 | ไทยลีก 3โซนภาคตะวันออก | 22 | 7 | 3 | 12 | 23 | 32 | 24 | อันดับที่ 9 | รอบแรก | รอบคัดเลือกรอบสอง | – |  ชุษณะ นัมคณิสร | 13 |
| 2566–67 | ไทยลีก 3โซนภาคตะวันออก | 20 | 4 | 7 | 9 | 15 | 32 | 19 | อันดับที่ 10 | ไม่ได้เข้าร่วม | รอบคัดเลือกรอบสอง | รอบคัดเลือกรอบสอง |  ชุษณะ นัมคณิสร  วรเชษฐ์ บำเพ็ญเกียรติกุล  นิติรัฐ มหาเสนา | 2 |
| 2567–68 | ไทยลีก 3โซนภาคตะวันออก |  |  |  |  |  |  |  |  | รอบ 64 ทีมสุดท้าย | รอบ 32 ทีมสุดท้าย | รอบลีก |  |  |

| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ

ชนะเลิศ โซนภาคตะวันออก : 2562
ชนะเลิศ โซนภาคตะวันออกตอนล่าง : 2562
แหล่งข้อมูลอื่น

สโมสรฟุตบอลเอซีดีซี ที่เฟซบุ๊ก
สโมสรฟุตบอลสมุทรสงคราม ซิตี้

| --- | --- |
ชื่อเต็ม: สโมสรฟุตบอลสมุทรสงคราม ซิตี้ Samutsongkhram City Football Club
ฉายา: กระเบนพิฆาต
ก่อตั้ง: 2021; 3 ปีที่แล้ว (2021)
สนาม: สนามกีฬากลางจังหวัดสมุทรสงคราม
ความจุ: 6,000 คน
เจ้าของ: บริษัท สมุทรสงครามซิตี้ จำกัด
ประธาน: ชัยยะ บุญเจริญ
ผู้จัดการ: ศราวุธ กล้วยจำนงค์
ผู้ฝึกสอน: รุ่งโรจน์ ทองถิ่นภู
ลีก: ไทยลีก 3
2567: ไทยแลนด์ เซมิโปรลีก ชนะเลิศ โซนภาคตะวันตก (เลื่อนชั้น) 
สโมสรฟุตบอลสมุทรสงคราม ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดสมุทรสงคราม ปัจจุบันเล่นในไทยลีก 3 โซนภาคตะวันตก
ประวัติ

สโมสรฟุตบอลสมุทรสงคราม ซิตี้ ก่อตั้งเมื่อปี 2564 สมุทรสงคราม ซิตี้ได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 – โซนภาคตะวันตก เป็นการแข่งขันแรก โดยผลงานสามารถเข้ารอบแพ้คัดออก ของโซนตอนล่างได้ ต่อมาในปี 2567 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2567 – โซนภาคตะวันตก โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคตะวันตก
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2565 | ไทยแลนด์ อเมเจอร์ลีกโซนภาคตะวันตก | 5 | 4 | 1 | 0 | 14 | 4 | 13 | รอบแพ้คัดออก (ตอนล่าง) | ไม่ได้เข้าร่วม | ไม่สามารถเข้าร่วม | – |  ธีรนันท์ แสนต๊ะ  รพีภัทร ป้อมโม  บุญธวัช ยาเณร  ปารเมศ เจริญพิทักษ์ | 2 |
2566: ไม่ส่งทีมเข้าร่วมแข่งขัน
| 2567 | ไทยแลนด์ เซมิโปรลีกโซนภาคตะวันตก | 6 | 3 | 2 | 1 | 12 | 6 | 11 | ชนะเลิศ | ไม่ได้เข้าร่วม | ไม่สามารถเข้าร่วม | ไม่สามารถเข้าร่วม |  ธนวินท์ ตัณฑะเตมีย์  รพีภัทร ป้อมโม  จตุรเทพ ศรีสุวรรณ  นที ตามประดับ | 2 |
| 2567 | ไทยแลนด์ เซมิโปรลีกรอบชิงแชมป์ประเทศไทยโซนล่าง | 2 | 0 | 1 | 1 | 1 | 2 | 1 | อันดับที่ 2 | ไม่ได้เข้าร่วม | ไม่สามารถเข้าร่วม | ไม่สามารถเข้าร่วม |  ธนวินท์ ตัณฑะเตมีย์  รพีภัทร ป้อมโม  จตุรเทพ ศรีสุวรรณ  นที ตามประดับ | 2 |
| 2567–68 | ไทยลีก 3 โซนภาคตะวันตก |  |  |  |  |  |  |  |  |  | รอบคัดเลือกรอบแรก | รอบลีก |  |  |
| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับที่ 3 | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ทีมสตาฟ

| ตำแหน่ง | สตาฟ |
| --- | --- |
ประธานสโมสร:  ชัยยะ บุญเจริญ
รองประธานสโมสร:  สมชัย ไกรถิ่น
ผู้จัดการทีม:  ศราวุธ กล้วยจำนงค์
ผู้จัดการทั่วไป:  สายัณห์ เพ็ชรพุ่ม
ผู้อำนวยการสโมสร:  ธนธัส ขุนนุช
ผู้ประสานงานสโมสร:  ณรงค์ศักดิ์ บุญเดชา
เลขาธิการสโมสร:  เสน่ห์ เข็มทอง
หัวหน้าผู้ฝีกสอน:  รุ่งโรจน์ ทองถิ่นภู
ผู้ช่วยผู้ฝีกสอน:  ภาณุพงษ์ เขมอมรเวช
ผู้ฝีกสอนผู้รักษาประตู: 
ผู้ช่วยผู้ฝีกสอนผู้รักษาประตู: 
ผู้ฝีกสอนฟิตเนส: 
ทีมแพทย์: 
นักกายภาพบำบัด: 
ทีมสตาฟประจำทีม: 
เจ้าหน้าที่ทีม: 
เจ้าหน้าที่สื่อ:
ผู้ฝึกสอน

ตั้งแต่ พ.ศ. 2565 – ปัจจุบัน
| ชื่อ-สกุล | สัญชาติ | ช่วงเวลา | เกียรติประวัติ |
| --- | --- | --- | --- |
| รุ่งโรจน์ ทองถิ่นภู |  | เมษายน 2565 – | ชนะเลิศ ไทยแลนด์ เซมิโปรลีก ฤดูกาล 2567 – โซนภาคตะวันตก (เลื่อนชั้นสู่ไทยลีก 3) |
เกียรติประวัติ

ไทยแลนด์ เซมิโปรลีก
ชนะเลิศ โซนภาคตะวันตก: 2567
แหล่งข้อมูลอื่น

สโมสรฟุตบอลสมุทรสงคราม ซิตี้ ที่เฟซบุ๊ก
โมโตโรลา

โมโตโรลา อิงค์ (อังกฤษ: Motorola, Inc.) เป็นบริษัทด้านการสื่อสารข้ามชาติ เป็นที่รู้จักในฐานะผู้ผลิตวิทยุสื่อสาร เซมิคอนดักเตอร์ โทรศัพท์มือถือ สำนักงานใหญ่ตั้งอยู่ที่ เมืองชามเบิร์ก รัฐอิลลินอย สหรัฐอเมริกา
หน่วยธุรกิจ

Mobile Devices (MD) - โทรศัพท์มือถือ
Networks & Enterprise - สาธารณูปโภคด้านเครือข่าย
Connected Home Solutions (CHS)
Corporate (CORP)
ประวัติ

โมโตโรลาเริ่มกิจการเมื่อ ค.ศ. 1928 ในชื่อ Galvin Manufacturing Corporation และเปลี่ยนชื่อมาเป็นโมโตโรลาในปี ค.ศ. 1947 ผู้ก่อตั้งคือนาย Paul Galvin ได้คิดชื่อโมโตโรลาเมื่อบริษัทของเขาเริ่มทำธุรกิจวิทยุติดรถยนต์ ช่วงแรกนั้นบริษัททำธุรกิจด้านวิทยุ, อุปกรณ์ทางเสียง โดยมีชื่อผลิตภัณฑ์ลงท้ายด้วยคำว่า "-ola" เช่น Victrola, Moviola เป็นต้น ชื่อ Motorola นั้นมาจากคำว่า "Motor" ซึ่งหมายถึงการที่บริษัททำธุรกิจอุปกรณ์ของรถยนต์นั่นเอง
ผลิตภัณฑ์ส่วนมากของโมโตโรลาเกี่ยวข้องกับวิทยุ เช่น วิทยุสื่อสารแบบ Walkie-Talkie, อุปกรณ์สื่อสารทางการทหาร, โทรศัพท์มือถือ และอุปกรณ์เครือข่ายของโทรศัพท์มือถือ โมโตโรลายังเข้มแข็งในธุรกิจเซมิคอนดักเตอร์ เช่น แผงวงจรรวม (Integrated Circuit) และเป็นผู้ผลิตไมโครโพรเซสเซอร์รายใหญ่สำหรับคอมพิวเตอร์ในตระกูล Commodore Amiga และแมคอินทอชตั้งแต่รุ่นแรก - รุ่นที่ขายในปี 1994 นอกจากนี้ยังมีธุรกิจโมเด็ม, อุปกรณ์รับสัญญาณดาวเทียม และเคเบิลทีวี
โมโตโรลาได้ประกาศแยกธุรกิจเซมิคอนดักเตอร์ออกเป็นบริษัทลูกในชื่อ Freescale Semiconductor เมื่อวันที่ 6 ตุลาคม ค.ศ. 2003
ตั้งแต่ปี ค.ศ. 2007 เป็นต้นมา บริษัทประสบภาวะขาดทุนสะสมต่อเนื่องถึง 4.3 พันล้านดอลลาร์สหรัฐ จึงได้แยกหน่วยธุรกิจเป็นสองบริษัท มีผลตั้งแต่เดือนมกราคม ค.ศ. 2011 คือ หน่วยงานโทรศัพท์เคลื่อนที่ แยกเป็นบริษัทโมโตโรลาโมบิลิตี และหน่วยงานที่เหลือแยกเป็นบริษัทโมโตโรลาโซลูชัน จากนั้นโมโตโรลาโมบิลิตีได้เข้าเจรจากับกูเกิล เกี่ยวกับสิทธิบัตรหลายรายการของโมโตโรลา ซึ่งมีผลต่อการพัฒนาระบบปฏิบัติการแอนดรอยด์ของกูเกิล กูเกิลประกาศเข้าซื้อกิจการโทรศัพท์มือถือโมโตโรลาโมบิลิตีเป็นผลสำเร็จเมื่อเดือนมีนาคม ค.ศ. 2012
ในเดือนมกราคม ค.ศ. 2014 เลอโนโวประกาศเข้าซื้อกิจการโมโตโรลาโมบิลิตีจากกูเกิล การซื้อขายสำเร็จลงในเดือนตุลาคม ค.ศ. 2014 ด้วยมูลค่า 2.91 พันล้านดอลลาร์สหรัฐ
แหล่งข้อมูลอื่น

เว็บไซต์โมโตโรลา
โมโตโรลา ประเทศไทย
การศึกษาในประเทศไทย

| --- | --- |
 
กระทรวงศึกษาธิการ กระทรวงการอุดมศึกษา วิทยาศาสตร์ วิจัยและนวัตกรรม
รัฐมนตรีว่าการกระทรวงศึกษาธิการ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม: เพิ่มพูน ชิดชอบ  ศุภมาส อิศรภักดี
งบประมาณทางการศึกษา (พ.ศ. 2557)
งบประมาณ: 482,788,585,900 บาท
ข้อมูลทั่วไป
ภาษาที่ใช้: ภาษาไทย ภาษาอังกฤษ
ก่อตั้งกระทรวงธรรมการ: 1 เมษายน พ.ศ. 2435
การรู้หนังสือ (พ.ศ. 2548)
ทั้งหมด: 93.5
ผู้ชาย: 95.6
ผู้หญิง: 91.5
การลงทะเบียนเรียน (พ.ศ. 2551)
ทั้งหมด: 12,567,760
ประถมศึกษา: 5,370,546 
มัธยมศึกษา: 4,769,198 
อุดมศึกษา: 2,428,016 
การศึกษาในประเทศไทย เป็นการศึกษาที่จัดโดยกระทรวงศึกษาธิการของประเทศไทย โดยภาครัฐจะเข้ามาดูแลโดยตรงและเปิดโอกาสให้เอกชนมีส่วนร่วมในการศึกษาตั้งแต่ระดับการศึกษาปฐมวัยจนถึงระดับอุดมศึกษา สำหรับการศึกษาภาคบังคับในประเทศไทยนั้นได้กำหนดให้พลเมืองไทยต้องจบการศึกษาอย่างน้อยที่สุดในระดับชั้นมัธยมศึกษาตอนต้น และต้องเข้ารับการศึกษาอย่างช้าสุดเมื่ออายุ 7 ปี ซึ่งการศึกษาภาคบังคับนี้เป็นส่วนหนึ่งของการศึกษาขั้นพื้นฐาน ซึ่งแบ่งออกเป็นระดับชั้นประถมศึกษา 6 ปีและมัธยมศึกษา 6 ปี นอกจากนี้แล้วการศึกษาขั้นพื้นฐานยังรวมถึงการศึกษาปฐมวัยอีกด้วย ทั้งนี้รัฐจะต้องจัดให้อย่างทั่วถึงและมีคุณภาพโดยไม่เก็บค่าใช้จ่ายตามความในรัฐธรรมนูญแห่งราชอาณาจักรไทย พุทธศักราช 2550 ส่วนการบริหารและการควบคุมการศึกษาในระดับอุดมศึกษาจะดำเนินการโดยสำนักงานคณะกรรมการการอุดมศึกษา ซึ่งเป็นแผนกหนึ่งของกระทรวงศึกษาธิการ ในปัจจุบันการศึกษาในประเทศไทยมีทั้งสิ้น 3 รูปแบบ คือ การศึกษาในระบบ การศึกษานอกระบบและการศึกษาตามอัธยาศัย
อย่างไรก็ตามการจัดการศึกษาของประเทศไทยนั้นถูกมองว่าล้าหลังและล้มเหลวเสมอมา กรมสุขภาพจิต กระทรวงสาธารณสุข เปิดเผยเมื่อเดือนกรกฎาคม พ.ศ. 2554 ว่า เด็กไทยมีระดับเชาวน์ปัญญา 98.59 ซึ่งต่ำกว่าค่ามัธยฐานของเชาวน์ปัญญาทั้งโลกที่ระดับ 100 โดยเด็กไทยภาคตะวันออกเฉียงเหนือมีสติปัญญาน้อยที่สุด สูงขึ้นมาจึงเป็นภาคใต้ ภาคเหนือ และภาคกลางตามลำดับ
ระบบโรงเรียน

สำหรับระบบการศึกษาในโรงเรียนของประเทศไทยนั้นจะแบ่งการศึกษาออกเป็น 4 ช่วงชั้น คือ ช่วงชั้นที่ 1 ตั้งแต่ระดับชั้นประถมศึกษาปีที่ 1 - 3 ช่วงชั้นที่ 2 ตั้งแต่ระดับชั้นประถมศึกษาปีที่ 4 - 6 ช่วงชั้นที่ 3 คือระดับชั้นมัธยมศึกษาตอนต้น (มัธยมศึกษาปีที่ 1 - 3) และช่วงชั้นที่ 4 คือระดับชั้นมัธยมศึกษาตอนปลาย (มัธยมศึกษาปีที่ 4 - 6) โดยในช่วงชั้นที่ 4 นั้นนอกจากจะมีการจัดการศึกษาในสายสามัญแล้ว ยังมีการจัดการศึกษาในสายอาชีพด้วย ซึ่งในระดับชั้น ปวช. 1 - 3 นั้นจะเทียบเท่ากับระดับชั้นมัธยมศึกษาตอนปลาย โดยนักเรียนที่เลือกสายสามัญมักมีความตั้งใจที่จะศึกษาต่อในระดับมหาวิทยาลัย ส่วนนักศึกษาที่เลือกสายอาชีพมักวางแผนเพื่อเตรียมพร้อมสู่การจ้างงานและศึกษาเพิ่มเติม
ในการเข้าศึกษาต่อในระดับที่สูงขึ้นไป โดยเฉพาะอย่างยิ่งในมัธยมศึกษาตอนต้น มัธยมศึกษาตอนปลาย รวมไปถึงอาชีวศึกษาจำเป็นต้องมีการสอบข้อเขียนซึ่งจัดสอบโดยโรงเรียน ส่งผลให้ในบางครั้งอาจมีปัญหานักเรียนไม่มีที่เรียนได้ นอกจากนักเรียนจะต้องสอบข้อเขียนของโรงเรียนแล้ว นักเรียนจำเป็นต้องมีคะแนนการทดสอบทางการศึกษาระดับชาติ (ONET) ซึ่งมีการจัดสอบในช่วงปลายภาคเรียนที่ 2 ของชั้นประถมศึกษาปีที่ 6 และปลายภาคเรียนที่ 2 ของชั้นมัธยมศึกษาปีที่ 3 ยื่นประกอบในการพิจารณา ส่วนการทดสอบระดับชาติของนักเรียนระดับชั้นมัธยมศึกษาปีที่ 6 จะนำไปใช้ในการรับบุคคลเข้าศึกษาในสถาบันอุดมศึกษาในประเทศไทย
สำหรับประเทศไทยนั้นมีการแบ่งโรงเรียนออกเป็น 2 รูปแบบ คือ โรงเรียนรัฐและโรงเรียนเอกชน โดยโรงเรียนรัฐนั้นจะบริหารจัดการโดยสำนักงานคณะกรรมการการศึกษาขั้นพื้นฐานหรือหน่วยงานอื่นๆที่ไม่ได้สังกัดกระทรวงศึกษาธิการ เช่น องค์กรปกครองส่วนท้องถิ่น เป็นต้น ส่วนโรงเรียนเอกชนจะบริหารจัดการโดยกลุ่มบุคคลหรือมูลนิธิต่างๆที่มีใบอนุญาตจัดตั้ง ซึ่งโดยส่วนใหญ่แล้วมักเป็นโรงเรียนที่มีส่วนเกี่ยวเนื่องกับศาสนาคริสต์และศาสนาอิสลาม เป็นหลัก ในเขตชนบทของประเทศไทยนั้นหลายๆโรงเรียนมีลักษณะเป็นโรงเรียนขยายโอกาส คือ มีการจัดการเรียนการสอนระดับชั้นประถมศึกษา - มัธยมศึกษาตอนต้น หรืออาจมีการจัดการเรียนการสอนในระดับการศึกษาปฐมวัยด้วยก็ได้
เนื่องจากการขาดแคลนงบประมาณทางการศึกษาแก่โรงเรียนชนบท ส่งผลให้นักเรียนที่อาศัยอยู่ในเขตชนบทเลือกที่จะเข้าศึกษาต่อในโรงเรียนเอกชนมากกว่าโรงเรียนของรัฐ เนื่องจากมีความเชื่อมั่นว่าคุณภาพการเรียนการสอนของโรงเรียนเอกชนอยู่ในระดับมาตรฐานที่ดี หรือเข้าศึกษาต่อในเขตเมืองของจังหวัดนั้น ๆ
ระดับชั้น

การจัดการศึกษาในประเทศไทยในระดับชั้นประถมศึกษาถึงมัธยมศึกษาและในระดับอาชีวศึกษาจะแบ่งออกเป็น 2 ภาคการศึกษาโดยภาคการศึกษาแรกจะจัดการเรียนการสอนระหว่างวันที่ 16 พฤษภาคมถึงวันที่ 11 ตุลาคมของทุกปี ในขณะที่ภาคการศึกษาปลายจะเริ่มวันที่ 1 พฤศจิกายนถึงวันที่ 1 เมษายน อย่างไรก็ตามมีความพยายามในการปรับเปลี่ยนเวลาการเปิดภาคการศึกษาใหม่เพื่อให้สอดคล้องกับกลุ่มประเทศอาเซียน แต่กระทรวงศึกษาธิการยังคงยืนยันที่จะกำหนดวันเปิดปิดภาคเรียนตามเดิม สำหรับในระดับอุดมศึกษานั้นมีการจัดการเรียนการสอนออกเป็นทวิภาค ยกเว้นหลักสูตรนานาชาติที่จัดการเรียนการสอนแบบไตรภาค โดยมีภาคฤดูร้อนให้นิสิต/นักศึกษาสามารถเข้ามาศึกษาได้ สำหรับประเทศไทยได้แบ่งระดับชั้นการศึกษาไว้ดังตารางด้านล่างนี้
| ระดับชั้น> สายสามัญ | ระดับชั้น> สายอาชีพ | อายุ |
| --- | --- | --- |
การศึกษาปฐมวัย
| เตรียมอนุบาล |  | 2-3 |
| อนุบาล |  | 3-5 |
ประถมศึกษา
| ประถมศึกษาปีที่ 1 |  | 6 - 7 |
| ประถมศึกษาปีที่ 2 |  | 7 - 8 |
| ประถมศึกษาปีที่ 3 |  | 8 - 9 |
| ประถมศึกษาปีที่ 4 |  | 9 - 10 |
| ประถมศึกษาปีที่ 5 |  | 10 - 11 |
| ประถมศึกษาปีที่ 6 |  | 11 - 12 |
มัธยมศึกษาตอนต้น
| มัธยมศึกษาปีที่ 1 |  | 12 - 13 |
| มัธยมศึกษาปีที่ 2 |  | 13 - 14 |
| มัธยมศึกษาปีที่ 3 |  | 14 - 15 |
มัธยมศึกษาตอนปลายและอาชีวศึกษา
| มัธยมศึกษาปีที่ 4 | ประกาศนียบัตรวิชาชีพปี 1 | 15 - 16 |
| มัธยมศึกษาปีที่ 5 | ประกาศนียบัตรวิชาชีพปี 2 | 16 - 17 |
| มัธยมศึกษาปีที่ 6 | ประกาศนียบัตรวิชาชีพปี 3 | 17 - 18 |
อุดมศึกษาและเทียบเท่า
| สายตรงทั่วไป | สายอนุปริญญา | สายอาชีวศึกษา |
| บัณฑิตปี 1 | อนุปริญญาปี 1 | ประกาศนียบัตรวิชาชีพชั้นสูงปี 1 |
| บัณฑิตปี 2 | อนุปริญญาปี 2 | ประกาศนียบัตรวิชาชีพชั้นสูงปี 2 |
บัณฑิตปี 3: ต่อเนื่องปี 1
บัณฑิตปี 4 - 6: ต่อเนื่องปี 2 - 4
บัณฑิต (ปริญญาตรี)
มหาบัณฑิต (ปริญญาโท)
ดุษฎีบัณฑิต (ปริญญาเอก)
*หมายเหตุ : การเรียนในระดับอุดมศึกษาระดับบัณฑิต (ป.ตรี) แบ่งสายทางการศึกษาได้ 3 ประเภทดังตารางข้างต้น และเมื่อหลักสูตรใดกำหนดให้ต้องศึกษาระยะเวลาเท่าใดอยู่ที่กำหนดการของหลักสูตรนั้น และสถาบันอุดมศึกษานั้นที่เปิดสอน ผู้เรียนต้องศึกษารายละเอียดของหลักสูตรนั้นให้เข้าใจ สมมุติผู้เรียนต้องการศึกษาหลักสูตรบัณฑิต 4 ปี
1.ผู้เรียนสำเร็จการศึกษาระดับมัธยมศึกษาหรือประกาศนียบัตรวิชาชีพ ศึกษาต่อบัณฑิต 4 ปีในสถานศึกษานั้นจนครบหลักสูตร ก็จะเป็นไปตามตารางสายตรงทั่วไป
2.ผู้เรียนสำเร็จการศึกษาระดับมัธยมศึกษาหรือประกาศนียบัตรวิชาชีพ ศึกษาต่ออนุปริญญา เมื่อสำเร็จการศึกษาระดับอนุปริญญาแล้ว ก็สามารถเทียบโอนผลการศึกษาเข้าศึกษาต่อหลักสูตรบัณฑิตในสถานศึกษาอื่น ๆ อีก 2 ปี ก็จะเป็นไปตามตารางสายอนุปริญญา หลักสูตรอนุปริญญานี้เปิดสอนที่ สถาบันวิทยาลัยชุมชนและสถานศึกษาอื่น ๆ ที่ให้อนุปริญญาได้
3.ผู้เรียนสำเร็จการศึกษาระดับมัธยมศึกษาหรือประกาศนียบัตรวิชาชีพ ศึกษาต่ออาชีวศึกษา เมื่อสำเร็จการศึกษาระดับอาชีวศึกษาแล้วจะได้รับประกาศนียบัตรวิชาชีพชั้นสูง (ปวส.) ก็สามารถเทียบโอนผลการศึกษาเข้าศึกษาต่อหลักสูตรบัณฑิตในสถานศึกษาอื่น ๆ อีก 2 ปี ก็จะเป็นไปตามตารางสายอาชีวศึกษา หลักสูตรประกาศนียบัตรวิชาชีพชั้นสูงนี้เปิดสอนที่ สถาบันด้านอาชีวศึกษาหรือเรียกกันว่า "สายอาชีพ" ทั้งรัฐและเอกชน
ระดับชั้น > ระดับการศึกษาในมัธยมศึกษา

ระดับมัธยมศึกษาตอนต้น เป็นการจัดการศึกษาให้แก่ผู้เรียนอายุระหว่าง 12 ถึง 14 ปี ที่สำเร็จการศึกษาระดับประถมศึกษาแล้ว ระดับมัธยมศึกษาตอนต้นจัดการเรียนการสอน 3 ปี ระดับมัธยมศึกษาตอนปลาย เป็นการจัดการศึกษาให้แก่ผู้เรียนอายุระหว่าง 15 ถึง 17 ปี ที่สำเร็จการศึกษาระดับมัธยมศึกษา แล้วโดยจัดการเรียนการสอน 3 ปี โดยการเรียนการสอนมี 2 ประเภท แบ่งออกดังนี้
ระดับชั้น > ระดับการศึกษาในมัธยมศึกษา > การศึกษาขั้นพื้นฐาน

มัธยมศึกษาปีที่ 4 – 6 ใช้เวลาในการศึกษาตามหลักสูตรคือ 3 ปีโดยแบ่งการศึกษาออกเป็นกลุ่มสาระต่างๆ ตามความถนัดและความสนใจของผู้เรียน
ระดับชั้น > ระดับการศึกษาในมัธยมศึกษา > การศึกษาต่อสายอาชีวศึกษา

การศึกษาต่อสายอาชีวศึกษา  เป็นการศึกษาตามหลักสูตรประกาศนียบัตรวิชาชีพ (ปวช.) 3 ปี โดยสำนักงานคณะกรรมการการอาชีวศึกษา มีหน้าที่โดยตรงในการจัดการศึกษาวิชาชีพ เพื่อพัฒนากำลังคนเฉพาะสาขาวิชาชีพ (ระดับเทคนิค) ให้สอดคล้องกับตลาดแรงงาน สภาพเศรษฐกิจ สังคม วัฒนธรรม เทคโนโลยีและสิ่งแวดล้อม สามารถเป็นผู้ปฏิบัติงานหัวหน้างานหรือเป็นผู้ประกอบการ และการประกอบอาชีพอิสระได้โดยเน้นการแก้ปัญหาสร้างองค์ความรู้ในอาชีพ มีบุคลิกภาพ คุณธรรมและเจตคติที่ดี หลังจากศึกษาจบแล้วสามารถศึกษาต่อในระดับประกาศนียบัตรวิชาชีพชั้นสูง (ปวส.) อีก 2 ปี หรืออาจจะศึกษาต่อในระดับปริญญาตรี 4 ปีก็ได้เช่นกัน โดยเมื่อผู้เรียนจบการศึกษาระดับชั้นมัธยมศึกษาปีที่ 3 สามารถเลือกเรียนทางด้านสายอาชีพอาชีวศึกษาได้
ระดับชั้น > ระดับการศึกษาในมัธยมศึกษา > การศึกษาต่อสายทวิศึกษา

การจัดการศึกษารูปแบบทวิศึกษา เป็นแนวคิดใหม่และเป็นการสร้างนวัตกรรมในการจัดการศึกษารูปแบบใหม่ที่เป็นการเพิ่มโอกาสทางการศึกษาให้ผู้เรียนในระดับมัธยมศึกษาตอนปลาย (ม.6) ในการศึกษาทางด้านวิชาชีพ เพื่อเพิ่มทักษะและความรู้ความสามารถต่างๆ ซึ่งเป็นพื้นฐานสำคัญในการประกอบอาชีพ  การจัดการศึกษาเรียนร่วมหลักสูตรอาชีวศึกษาและมัธยมศึกษาตอนปลาย (ทวิศึกษา) คือการจัดการศึกษาตามหลักสูตรประกาศนียบัตรวิชาชีพ (ปวช.) ให้แก่ผู้เรียนในระดับมัธยมศึกษาตอนปลายที่มีความประสงค์จะเรียนในสายวิชาชีพ เมื่อผู้เรียนสำเร็จการศึกษาครบตามหลักสูตรจะได้รับประกาศนียบัตรรับรองวุฒิการศึกษา ทั้งในระดับมัธยมศึกษาปีที่ 6 และระดับประกาศนียบัตรวิชาชีพพร้อมกัน
ระดับชั้น > หลักสูตรในสายอาชีวศึกษา

บทความหลัก: สถาบันการอาชีวศึกษา § หลักสูตร
สาขาวิชาเครื่องกล แบ่งออกเป็น สาขางานยานยนต์ เครื่องกลอุตสาหกรรม เครื่องกลเรือ เครื่องกลเกษตร ตัวถังและสีรถยนต์
สาขาวิชาเครื่องมือกลและซ่อมบำรุง แบ่งออกเป็น สาขางานเครื่องมือกล ซ่อมบำรุงเครื่องจักรกล เขียนแบบเครื่องกล ชิ้นส่วนเครื่องจักรกลเกษตร แม่พิมพ์พลาสติก แม่พิมพ์โลหะ
สาขาวิชาโลหะการแบ่งออกเป็น สาขางานเชื่อมโลหะ อุตสาหกรรมต่อตัวถังรถโดยสาร
สาขาวิชาไฟฟ้าและอิเล็กทรอนิกส์ แบ่งออกเป็น สาขางานไฟฟ้ากำลัง อิเล็กทรอนิกส์ โทรคมนาคม เมคคาทรอนิกส์ เทคนิคคอมพิวเตอร์
สาขาวิชาการก่อสร้างแบ่งออกเป็น สาขางานก่อสร้าง โยธา สถาปัตยกรรม เครื่องเรือนและการตกแต่งภายใน สำรวจ
สาขาวิชาการพิมพ์ แบ่งออกเป็น สาขางานการพิมพ์
สาขาวิชาแว่นตาและเลนส์ แบ่งออกเป็น สาขางานแว่นตาและเลนส์
สาขาวิชาการต่อเรือ แบ่งออกเป็น สาขางานต่อเรือโลหะ ต่อเรือไม้ ต่อเรือไฟเบอร์กล๊าส นาวาสถาปัตย์ ซ่อมบำรุงเรือ
สาขาวิชาผลิตภัณฑ์ยาง แบ่งออกเป็น สาขางานผลิตภัณฑ์ยาง
สาขาวิชาพณิชยการแบ่งออกเป็น สาขางานการบัญชี การขาย การเลขานุการ คอมพิวเตอร์ธุรกิจ ธุรกิจค้าปลีก ธุรกิจสถานพยาบาล การประชาสัมพันธ์ ภาษาต่างประเทศ งานสำนักงานสำหรับผู้พิการทางสายตา
สาขาวิชาธุรกิจบริการ แบ่งออกเป็น สาขางานการจัดการความปลอดภัย การจัดการความสะอาด
สาขาวิชาศิลปกรรมแบ่งออกเป็น สาขางาน วิจิตรศิลป์ การออกแบบ ศิลปหัตถกรรม อุตสาหกรรมเครื่องหนัง เครื่องเคลือบดินเผา เทคโนโลยีการถ่ายภาพฯ เครื่องประดับอัญมณี ช่างทองหลวง เทคโนโลยีศิลปกรรม การพิมพ์สกรีน คอมพิวเตอร์กราฟิก ศิลปหัตถกรรมโลหะ รูปพรรณและเครื่องประดับ ดนตรีสากล เทคโนโลยีนิเทศศิลป์ ช่างทันตกรรม
สาขาวิชาผ้าและเครื่องแต่งกายแบ่งออกเป็น สาขางาน ผลิตและตกแต่งสิ่งทอ ออกแบบเสื้อผ้า ตัดเย็บเสื้อผ้า อุตสาหกรรมเสื้อผ้า ธุรกิจเสื้อผ้า
สาขาวิชาอาหารและโภชนาการแบ่งออกเป็น สาขางาน อาหารและโภชนาการ แปรรูปอาหาร ธุรกิจอาหาร
สาขาวิชาคหกรรมศาสตร์แบ่งออกเป็น สาขางาน คหกรรมการผลิต คหกรรมการบริการ ธุรกิจคหกรรม คหกรรมเพื่อการโรงแรม
สาขาวิชาเสริมสวยแบ่งออกเป็น สาขางาน เสริมสวย
สาขาวิชาเกษตรศาสตร์แบ่งออกเป็น สาขางาน พืชศาสตร์ สัตวศาสตร์ อุตสาหกรรมเกษตร ช่างเกษตร เกษตรทั่วไป การประมง
สาขาวิชาเพาะเลี้ยงสัตว์น้ำ แบ่งออกเป็น สาขางาน เพาะเลี้ยงสัตว์น้ำ
สาขาวิชาแปรรูปสัตว์น้ำ แบ่งออกเป็น สาขางาน แปรรูปสัตว์น้ำ การผลิตซูริมิและผลิตภัณฑ์
สาขาวิชาประมงทะเล แบ่งออกเป็น สาขางาน ประมงทะเล
สาขาวิชาการโรงแรมและการท่องเที่ยว แบ่งออกเป็น สาขางาน การโรงแรม การท่องเที่ยว
สาขาวิชาเทคโนโลยีสิ่งทอ แบ่งออกเป็น สาขางาน เทคโนโลยีสิ่งทอ
สาขาวิชาเคมีสิ่งทอ แบ่งออกเป็น สาขางาน เคมีสิ่งทอ
สาขาวิชาอุตสาหกรรมเสื้อผ้าสำเร็จรูป แบ่งออกเป็น สาขางาน อุตสาหกรรมเสื้อผ้าสำเร็จรูป
สาขาวิชาเทคโนโลยีสารสนเทศ แบ่งออกเป็น สาขางาน เทคโนโลยีสารสนเทศ
สาขาวิชาเทคโนโลยีระบบเสียง แบ่งออกเป็น สาขางาน เทคโนโลยีระบบเสียง
สาขาวิชาคอมพิวเตอร์ธุรกิจ วิชาเอก คอมพิวเตอร์ธุรกิจ
สาขาวิชาเครื่องกล วิชาเอก เทคนิคช่างยนต์
สาขาวิชาเทคนิคการผลิต วิชาเอก เชื่อมและประสาน
สาขาวิชาโยธา วิชาเอก เทคนิคโยธา
สาขาวิชาไฟฟ้า วิชาเอก เทคนิคไฟฟ้ากำลัง
สาขาวิชาไฟฟ้า วิชาเอก เทคนิคไฟฟ้าสื่อสาร
เครื่องแบบและทรงผมนักเรียนนักศึกษา

บทความหลัก: เครื่องแบบนักเรียนไทย
ประเทศไทยเป็นประเทศหนึ่งที่กำหนดให้นักเรียนแต่งเครื่องแบบนักเรียนตั้งแต่ระดับก่อนประถมศึกษาถึงมัธยมศึกษา ในพระราชบัญญัติเครื่องแบบนักเรียน พ.ศ. 2551 โดยสถานศึกษาจะต้องกำหนดเครื่องแบบให้ตรงตามระเบียบของกระทรวงศึกษาธิการหรืออาจใช้เครื่องแบบอื่นตามที่สถานศึกษากำหนดก็ได้ โดยเครื่องแบบต่างๆของทุกระดับชั้นจะถูกกำหนดโดยระเบียบกระทรวงศึกษาธิการว่าด้วยเครื่องแบบนักเรียน พ.ศ. 2551
สำหรับในระดับอุดมศึกษา ประเทศไทยเป็น 1 ใน 4 ประเทศของโลกที่บังคับใช้เครื่องแบบในระดับอุดมศึกษา อีกสามประเทศคือ ประเทศลาว ประเทศกัมพูชาและประเทศเวียดนาม สำหรับเครื่องแบบในระดับอุดมศึกษานั้นยังเป็นที่วิพากษ์วิจารณ์ในด้านต่าง ๆ อย่างไรก็ตาม จากการสอบถามความคิดเห็นของนักศึกษาในกรุงเทพมหานครและปริมณฑล 1,293 คน ระหว่างวันที่ 14-17 กันยายน 2556 พบว่า ร้อยละ 94.44 มีความคิดเห็นว่าเครื่องแบบยังมีความจำเป็นอยู่
ระหว่างการประท้วงในประเทศไทย พ.ศ. 2563 กระทรวงศึกษาธิการประกาศว่าจะมีการเปลี่ยนแปลงกฎระเบียบเรื่องเครื่องแบบและทรงผมของนักเรียนนักศึกษา แต่ยังไม่ประกาศกรอบระยะเวลา ต่อมาในปี 2565 มีการยกเลิกกฎกระทรวงเรื่องทรงผม ให้โรงเรียนต่าง ๆ มีอำนาจออกกฎควบคุมทรงผมได้เอง
ประวัติศาสตร์การศึกษา > สมัยอยุธยา

ในช่วงรัชสมัยกรุงศรีอยุธยา การศึกษาสำหรับราษฏร ยังจำกัดอยู่แค่ในวัด โดยมีจุดประสงค์เพื่อศึกษาคำสอนของพุทธศาสนา ในเตรียมตัวสำหรับการอุปสมบทเมื่ออายุครบ 20 ปีบริบูรณ์ ราษฏรนิยมนำบุตรชายมาถวายตัวเป็นศิษย์ เพื่อเล่าเรียนหนังสือ และ ศึกษาเกี่ยวกับ พุทธศาสนาและ ภาษาบาลี
ในสมัยอยุธยาตอนกลาง ได้มีการแต่งหนังสือ จินดามณี โดย พระโหราธิบดี ถวายแด่ สมเด็จพระนารายณ์มหาราช เป็นแบบเรียนภาษาไทยฉบับแรก มีเนื้อหาครอบคลุมเกี่ยวกับ การใช้ สระ พยัญชนะและวรรณยุกต์
ประวัติศาสตร์การศึกษา > สมัยรัตนโกสินทร์

ในสมัยรัตนโกสินทร์ ได้มีชาวตะวันตกเข้ามามีบทบาทต่อราชสำนักสยาม รวมไปถึง คณะมิชชั่นนารีจากอเมริกา(คณะมิชชันนารีอเมริกันเพรสไบทีเรียน)เข้ามาเผยคำสอนศาสนา ผ่านการศึกษา และมีบทบาทก่อตั้งสถานศึกษาแห่งแรกของสยาม ได้แก่ โรงเรียนกรุงเทพคริสเตียน ในรัชสมัยของ พระบาทสมเด็จพระจอมเกล้าเจ้าอยู่หัว รัชกาลที่ 4 และเมื่อมีการปฏิรูปในรัชสมัยของรัชกาลที่ 5 พระบาทสมเด็จพระจุลจอมเกล้าเจ้าอยู่หัว ได้มีพระราชดำริที่จะขยายการศึกษา โปรดเกล้าฯ ให้สถาปนาโรงเรียนขึ้นในราชอาณาจักรตามแบบตะวันตกที่แยกวัดและสถานศึกษาไว้คนล่ะส่วน
ประวัติศาสตร์การศึกษา > การอภิวัฒน์การศึกษาไทย 2538

การอภิวัฒน์การศึกษาไทย 2538 ส่งผลให้ประเทศไทย ได้รับรางวัลยูเนสโกด้านการบริหารการศึกษาเป็นเลิศในปี2540
หลักสูตรและการจัดการเรียนการสอน > การศึกษาขั้นพื้นฐาน

ในปี 2565 มีการเสนอให้แยกวิชาประวัติศาสตร์ออกจากกลุ่มสาระสังคมศึกษา ศาสนาและวัฒนธรรมตามนโยบายของรัฐบาลประยุทธ์ จันทร์โอชาที่ต้องการให้นักเรียนเกิดความภาคภูมิใจและรักชาติไทย แต่มีการตั้งข้อสังเกตว่าประวัติศาสตร์ที่สอนกันอยู่ปัจจุบันเน้นการปลูกฝังให้รักชาติและมีอคติเกลียดชังประเทศเพื่อนบ้าน ทั้งนี้ ก่อนการแยกวิชาดังกล่าว พบว่าการศึกษาวิชาประวัติศาสตร์ของไทยคิดเป็น 1,200 ชั่วโมงต่อปี ซึ่งมากเป็นอันดับต้น ๆ ของโลก
หลักสูตรและการจัดการเรียนการสอน > อุดมศึกษา

ดูเพิ่ม: การรับบุคคลเข้าศึกษาในสถาบันอุดมศึกษาในประเทศไทย
หลักสูตรและการจัดการเรียนการสอน > การเรียนกวดวิชา

บทความหลัก: โรงเรียนกวดวิชาในประเทศไทย
ครูผู้สอน

ในปี พ.ศ. 2556 มีครูไทยปฏิบัติการสอนทั้งสิ้นประมาณ 660,000 คน โดยเป็นครูในภาครัฐจำนวน 538,563 คน และครูภาคเอกชน จำนวน 139,392 คน โดยมีการกำหนดอัตราส่วนมากที่สุดของครูหนึ่งคนต่อนักเรียนหนึ่งห้องไว้ที่ 1:50